
Volituse andmine kasutusrendilepingu sõlmimiseks

1. ASJAOLUD JA MENETLUSE KÄIK

Narva Linnakantselei sõlmis AS-ga SEB Ühisliising 08.06.2007.a kasutusrendilepingu nr L07107435 sõiduauto Peugeot 407 ST Executive, registreerimismärk 942 MGR, kasutamiseks.  

15.05.2011.a. seisuga on kasutusrendilepingu jääkmaksumus 5487,78 (viis tuhat nelisada kaheksakümmend seitse  ) eurot ja 78 senti koos   käibemaksuga.
Seoses sellega, et nimetatud sõiduauto läbisõit hetkel on 114 000 km, taotleb Narva Linnakantselei  uue  kasutusrendi leping sõlmimist sõiduauto ostmiseks ning üleandamist liisinguettevõttele esimese sissemaksena sõiduauto Peugeot 407 ST Executive, registreerimismärk 942 MGR .
Pakkumine tehti kolmele  automüügifirma pakkujale, millest valiti  välja  AS Mariine Auto pakkumine 2011.a. sõiduautole Peugeot 508 SW Active 1,6THP summas 22500,00 eurot käibemaksuga. Peugeot 407 ST Executive  tagasiostu summaks pakuti 7000,00 eurot, seega uue sõiduauto Peugeot 508 SW Active 1,6THP  ostusummaks on 15 500,00   ( viisteist tuhat viissada ) eurot käibemaksuga . Uus sõiduauto võetakse kasutusrendile 5 aastaks. 

2. ÕIGUSLIKUD ALUSED
Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.

Vastavalt Narva Linnavolikogu 21.06.2005.a. määrusega nr. 20/57 ja Narva Linnavolikogu määrusele 25.11.2010 nr. 39 § kinnitatud linnavara eeskirja punktile 34 alapunktile 34.2 otsustuse linnavara tasu eest soetamise kohta võtab vastu linnavalitsus vallasvara osas, mille väärtus ületab 6 400,00 ( kuus tuhat nelisada) eurot, kuid ei ületa 64 000,00 (kuuskümmend neli tuhat ) eurot. 
3.OTSUS

Lubada Narva Linnakantseleil  sõlmida kasutusrendileping uue sõiduauto ostmiseks ning üle anda liisinguettevõttele esimese sissemaksena sõiduauto Peugeot 407 ST Executive, registreerimismärk 942 MGR , jääkmaksumus 5487,78  (viis tuhat nelisada kaheksakümmend seitse ) eurot 78 senti käibemaksuga, vastavalt kasutusrendilepingule nr L07107435.

4.RAKENDUSSÄTTED

4.1 Korraldus jõustub seadusega sätestatud korras.

4.2 Käesoleva korralduse  peale võib esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

